**Johann Amos Comenius** (tysk; tsjekkisk: *Jan* (eller *John*) *Amos Komensky*; latin: *Iohannes Amos Comenius*, født 28. mars 1592 i Uherský Brod i Nivnice i markgrevskapet Mähren, død 15. november 1670 i Amsterdam i grevskapet Holland i de forente Nederlandene) var en filosof, pedagog og teolog fra markgrevskapet Mähren.

Biografi
--------

Comenius regnes som far til moderne utdannelse og er kjent for sitt pedagogiske reformarbeid på 1600-tallet. Han var en av de tidligste forsvarere av almenutdannelse som også omfattet fattige barn, et konsept han fremmet i verket *Didactica Magna* (1633–1638). Han forsvarte også utdanning for kvinner, og hans undervisning var basert på gradvis utvikling fra enkle til mer komplekse konsepter. Gjennom dette la han vekt på en livsvarig læring med fokus på logisk tenkning fremfor pugging. Hans pedagogikk er kjent som pansofisme.

Hans lærebok *Verden i bilder* fra 1638, ble den første illustrerte læreboka i verden. Han har gitt navnet sitt til EU-programmet Comenius, som gir støtte til europeisk samarbeid mellom barnehager og skoler.

Han var involvert i og ble den siste biskop blant de bøhmiske brødre. Dette var et kristent fellesskap som ble etablert i 1457 i kongeriket Böhmen. De var en gruppe med mildere oppfatninger, som reiste seg mot representantene for en streng lære. Dette engasjementet førte ham i konflikt med den katolske kirke.

Siden 1462 hadde den katolske kirke vært i gang med en motreformasjon i Böhmen og Mähren. Området hadde tidligere valgt en før-protestantisk kurs gjennom husittene som var blitt grunnlagt av Jan Hus (1372–1415). I likhet med husittene, ble også de bøhmiske brødre oppfattet som kjettere av den katolske kirke.

Dette førte til at Comenius først måtte gå under jorden, og senere rømme landet. Han flyktet først til Leszno i Polen-Litauen, hvor han arbeidet ved et gymnas og fikk ansvaret for de böhmiske og mähriske kirkene. Videre oppholdt han seg i Transylvania, kongeriket Ungarn, de forente Nederlandene, England og Sverige. Landflyktigheten rammet både ham selv, hans familie og hans menighet.

Han døde 15. november 1670 i Amsterdam, og ble gravlagt i Naarden i det daværende grevskapet Holland.

Forskning
---------

Den norske litteraturviteren og oversetteren Milada Blekastad (1917–2003) tok doktorgraden på Comenius' verker. Ifølge Norsk Oversetterleksikon er Blekastad biografi om Comenius «den mest siterte av alle verdens Comenius-biografier». Biografien ble utgitt i 1969, er på nærmere 900 sider og bærer tittelen *Comenius: Versuch eines Umrisses von Leben, Werk und Schicksal des Jan Amos Komenský*.

Referanser
----------

1. 1 2   Babelio, oppført som Comenius, Babelio forfatter-ID 157351[Hentet fra Wikidata]
2. 1 2   Internet Philosophy Ontology project, oppført som John Comenius, InPhO ID thinker/2837, besøkt 9. oktober 2017[Hentet fra Wikidata]
3. 1 2   Gran Enciclopèdia Catalana, Gran Enciclopèdia Catalana-ID 0018989[Hentet fra Wikidata]
4. ↑   Store norske leksikon, Store norske leksikon-ID Johann\_Amos\_Comenius[Hentet fra Wikidata]
5. ↑   Tsjekkias nasjonale autoritetsdatabase, NKC-identifikator jk01061444, besøkt 7. juli 2020[Hentet fra Wikidata]
6. ↑   www.angelfire.com[Hentet fra Wikidata]
7. ↑   www.tandfonline.com[Hentet fra Wikidata]
8. ↑   Archive of Fine Arts, cs.isabart.org, abART person-ID 14511, besøkt 1. april 2021[Hentet fra Wikidata]
9. ↑   Gemeinsame Normdatei, besøkt 30. desember 2014[Hentet fra Wikidata]
10. ↑   www.tandfonline.com[Hentet fra Wikidata]
11. ↑   www.tandfonline.com[Hentet fra Wikidata]
12. ↑   Store sovjetiske encyklopedi (1969–1978), avsnitt, vers eller paragraf Коменский Ян Амос, besøkt 28. september 2015[Hentet fra Wikidata]
13. ↑  .
14. ↑  Charles Dudley Warner, red. (1897) (på en), *Library of the World's Best Literature*, Wikidata Q19098835,
15. 1 2 3  ; *Archive of Fine Arts*; besøksdato: 1. april 2021; abART person-ID: 14511.
16. ↑  .
17. ↑  .
18. ↑  .
19. 1 2 3   www.digitalniknihovna.cz[Hentet fra Wikidata]
20. ↑   www.digitalniknihovna.cz[Hentet fra Wikidata]
21. 1 2 3   *Tsjekkias nasjonale autoritetsdatabase*, NKC-identifikator jk01061444, Wikidata Q13550863,
22. 1 2  «Milada Blekastad, 1917–2003». Norsk Oversetterleksikon. Besøkt 17. juli 2019.

Eksterne lenker
---------------

* (no) Johann Amos Comenius i Store norske leksikon
* Biografi hos apuritansmind.com

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BPN **·** NLA **·** NDL **·** NKC **·** ICCU
 |